Diari Oficial de la Generalitat Valenciana


Sumari del DOGV 3503, del 26-05-1999 (1999/4205)

Informació pública de la formulació del Programa d'Actuació Integrada de la Unitat d'Execució UE-B, d'Alzira.
-------------------------------------------------------------------------------------------------------------

### Dades del document

Número de DOGV
:   3503

Data del DOGV
:   26-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4205


Organisme emissor
:   Agrupació d'Interés Urbanístic Les Bases/UE-B

Tipus de document
:   Anunci

Informació pública de la formulació del Programa d'Actuació Integrada de la Unitat d'Execució UE-B, d'Alzira. [1999/Q4205]
  
L'entitat Agrupació d'Interés Urbanístic les Bases/UE-B ha formulat un programa d'actuació integrada de la unitat d'execució UE-B, a Alzira, formada per una memòria i un programa, la proposta de modificació del pla general, la sol·licitud de cèdules d'urbanització i l'avantprojecte d'urbanització.
  
De conformitat amb el que s'estableix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública l'esmentada informació, i es fa constar:
  
Primer
  
L'objecte de l'actuació integrada que es pretén emprendre el constitueix l'execució de les obres d'urbanització de la zona compresa a la unitat d'execució UE-B, d'Alzira.
  
Segon
  
El Programa d'Actuació Integrada i la documentació complementària han sigut protocol·litzades en una acta autoritzada pel notari d'Alzira, el senyor Francisco Cantos Viñals, el despatx del qual es troba al carrer de Calderón de la Barca, número 4, entresol, Alzira.
  
Tercer
  
Un exemplar de la documentació a què es fa referència es troba dipositat davant l'Ajuntament d'Alzira.
  
Quart
  
En aplicació del que es disposa en l'article 46.3 de l'esmentada Llei 6/1994, se sotmet a informació pública el Projecte d'Actuació Integrada amb la documentació concreta d'aquest per un termini de 20 dies, comptadors des de la publicació d'aquest anunci en el Diari Oficial de la Generalitat Valenciana.
  
Durant els terminis esmentats, qualsevol persona podrà comparéixer a l'expressada notaria per tal d'obtenir una còpia de l'acta de protocol·lització de la documentació o sol·licitar que se li hi exhibisca.
  
Així mateix, es podrà consultar aquesta documentació i l'expedient administratiu a l'Ajuntament d'Alzira, Departament d'Urbanisme. En els terminis indicats d'informació pública podran presentar-se davant de l'Ajuntament esmentat, tant al·legacions com, si escau, alternatives tècniques que pretenguen competir amb l'exposada al públic.
  
Cinqué
  
Durant els cinc dies següents a la finalització del termini de 20 dies d'informació pública de l'alternativa tècnica podran presentar-se proposicions juridicoeconòmiques per a executar qualsevol de les alternatives que s'haguera formulat.
  
Aquestes proposicions es presentaran en plica tancada davant l'Ajuntament d'Alzira.
  
Sisé
  
Una vegada finalitzat aquest segon termini, en la data hàbil següent tindrà lloc l'acte d'obertura de plica a la sala d'actes de l'Ajuntament d'Alzira.